Ralf Dujmovits

Ralf Dujmovits (sündinud 5. detsembril 1961 Bühlis Baden-Württembergis) on saksa alpinist. 

Enne ülikooli astumist reisis Dujmovits Lõuna-Ameerikasse, kus käis Andides ronimas. Õppis seejärel neli aastat Heidelbergi ülikoolis meditsiini, kuid jättis ülikooli pooleli – selleks, et professionaalselt tegeleda alpinismiga. Pärast mägigiidi kursuste läbimist tegutses giidina Saksa Alpinismiklubi korraldatud mägiekspeditsioonidel. Laiemalt tuntuks sai ta 1999. aastal, kui tema ronimist Šveitsis Eigeri põhjaseinal näidati televisioonis 33-tunnises otseülekandes. 

Dujmovits on tõusnud seitsme tipu klubi raames kõigile seitsmele eri paigus asuvaile kõrgeimatele mäetippudele.

Ta on tõusnud ka kõigi (14) üle 8000 meetri kõrguste mägede tippu (15. mägironijana maailmas lisahapnikku kasutades). Tal kulus selleks 19 aastat (1990–2009). Tema 14. tipp oli Lhotse (8516 m) (tipus 20. mail 2009).

Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Ralf Dujmovits 2007. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Dujmovitsi nimi ajaloolise, nn "pärandi nimistu" koosseisu. 

Isiklikku
Dujmovits oli abielus austria alpinisti Gerlinde Kaltenbrunneriga (2007–2015), kes samuti on tõusnud kõigi 14 kaheksatuhandelise mäe tippu.

Viited

Välislingid
Ralf Dujmovitsi koduleht

Kategooria:Saksamaa sportlased
Kategooria:Alpinistid
Kategooria:Sündinud 1961